CELEX: 32015R1349
Language: ro
Date: 2015-08-03 00:00:00
Title: Regulamentul de punere în aplicare (UE) 2015/1349 al Comisiei din 3 august 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Africa de Sud din lista țărilor terțe, teritoriilor, zonelor sau compartimentelor din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă (Text cu relevanță pentru SEE)

5.8.2015   
            
            
               RO
            
            
               Jurnalul Oficial al Uniunii Europene
            
            
               L 208/7
            
         REGULAMENTUL DE PUNERE ÎN APLICARE (UE) 2015/1349 AL COMISIEI
   din 3 august 2015
   de modificare a anexei I la Regulamentul (CE) nr. 798/2008 în ceea ce privește rubrica referitoare la Africa de Sud din lista țărilor terțe, teritoriilor, zonelor sau compartimentelor din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 punctul 1 primul paragraf, articolul 8 punctul 4 și articolul 9 alineatul (4) litera (c),
   întrucât:
   
               (1)
            
            
               Regulamentul (CE) nr. 798/2008 al Comisiei (2) stabilește cerințele de certificare sanitar-veterinară pentru importurile în Uniune și pentru tranzitul, inclusiv depozitarea în timpul tranzitului, prin Uniune al păsărilor de curte și al produselor obținute de la păsări de curte (denumite în continuare „produsele”). În regulament se prevede că produsele pot fi importate în Uniune sau pot tranzita prin Uniune doar dacă provin din țările terțe, teritoriile, zonele sau compartimentele menționate în coloanele 1 și 3 din tabelul cuprins în partea 1 a anexei I la regulamentul în cauză.
            
         
               (2)
            
            
               De asemenea, în Regulamentul (CE) nr. 798/2008 sunt precizate condițiile pe care o țară terță, un teritoriu, o zonă sau un compartiment trebuie să le îndeplinească pentru a fi considerate indemne de gripă aviară înalt patogenă (HPAI).
            
         
               (3)
            
            
               Africa de Sud figurează în partea 1 a anexei I la Regulamentul (CE) nr. 798/2008 ca țară terță din care sunt autorizate importurile în Uniune și tranzitul prin Uniune de ratite de reproducție și pentru producție, de ouă pentru incubație și de pui de o zi de ratite, de carne de ratite, de ouă, de produse din ouă și de ouă fără microorganisme patogene specificate.
            
         
               (4)
            
            
               După apariția focarului de HPAI de subtip H5N2 pe teritoriul Africii de Sud în aprilie 2011, importurile de ratite de reproducție și pentru producție, de ouă pentru incubație și de pui de o zi de ratite, precum și de carne de ratite au fost interzise prin Regulamentul de punere în aplicare (UE) nr. 536/2011 al Comisiei (3).
            
         
               (5)
            
            
               În plus, au fost adoptate Regulamentul de punere în aplicare (UE) nr. 991/2011 al Comisiei (4) și Regulamentul de punere în aplicare (UE) nr. 110/2012 al Comisiei (5) în ceea ce privește evoluția situației epidemiologice.
            
         
               (6)
            
            
               În așteptarea declarării de către Africa de Sud a întregului său teritoriu ca indemn de HPAI, importurile de carne de ratite provenind de la ratite care sunt ținute în exploatații de ratite înregistrate și închise au fost autorizate prin Regulamentul de punere în aplicare (UE) nr. 166/2014 al Comisiei (6) și adaptate prin Regulamentul de punere în aplicare (UE) nr. 952/2014 al Comisiei (7).
            
         
               (7)
            
            
               La 2 martie 2015, Africa de Sud a prezentat informații cu privire la situația HPAI și a declarat întregul său teritoriu ca indemn de boala respectivă, solicitând autorizația de a relua exporturile în Uniune de carne de ratite.
            
         
               (8)
            
            
               Aceste informații au fost evaluate de serviciile Comisiei. Pe baza acestei evaluări, precum și a garanțiilor furnizate de Africa de Sud, serviciile Comisiei au ajuns la concluzia că ar trebui să fie din nou autorizate importurile de carne de ratite din întregul teritoriu al Africii de Sud.
            
         
               (9)
            
            
               Prin urmare, anexa I la Regulamentul (CE) nr. 798/2008 ar trebui modificată în consecință.
            
         
               (10)
            
            
               Măsurile prevăzute de prezentul regulament sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Partea 1 din anexa I la Regulamentul (CE) nr. 798/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 august 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 18, 23.1.2003, p. 11.
   
      (2)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).
   
      (3)  Regulamentul de punere în aplicare (UE) nr. 536/2011 al Comisiei din 1 iunie 2011 de modificare a anexei II la Decizia 2007/777/CE și a anexei I la Regulamentul (CE) nr. 798/2008 în ceea ce privește mențiunile referitoare la Africa de Sud în listele țărilor terțe sau ale părților acestora (JO L 147, 2.6.2011, p. 1).
   
      (4)  Regulamentul de punere în aplicare (UE) nr. 991/2011 al Comisiei din 5 octombrie 2011 de modificare a anexei II la Decizia 2007/777/CE și a anexei I la Regulamentul (CE) nr. 798/2008 în ceea ce privește mențiunile referitoare la Africa de Sud în listele țărilor terțe sau ale părților acestora cu privire la gripa aviară înalt patogenă (JO L 261, 6.10.2011, p. 19).
   
      (5)  Regulamentul de punere în aplicare (UE) nr. 110/2012 al Comisiei din 9 februarie 2012 de modificare a anexei II la Decizia 2007/777/CE și a anexei I la Regulamentul (CE) nr. 798/2008 în ceea ce privește mențiunile referitoare la Africa de Sud în listele țărilor terțe sau ale părților acestora (JO L 37, 10.2.2012, p. 50).
   
      (6)  Regulamentul de punere în aplicare (UE) nr. 166/2014 al Comisiei din 17 februarie 2014 de modificare a Regulamentului (CE) nr. 798/2008 în ceea ce privește cerințele de certificare aplicabile importurilor în Uniune de carne de ratite de crescătorie destinată consumului uman și rubricile referitoare la Israel și la Africa de Sud din lista țărilor terțe sau a teritoriilor (JO L 54, 22.2.2014, p. 2).
   
      (7)  Regulamentul de punere în aplicare (UE) nr. 952/2014 al Comisiei din 4 septembrie 2014 de modificare a anexei I la Regulamentul (CE) nr. 798/2008 în ceea ce privește rubrica referitoare la Malaysia din cadrul listei țărilor terțe, teritoriilor, zonelor sau compartimentelor cu privire la gripa aviară înalt patogenă și la modelele de certificate sanitar-veterinare pentru importul de păsări de curte, pui de o zi, ouă pentru incubație, carne de pasăre și ratite de crescătorie și ouă (JO L 273, 13.9.2014, p. 1).
   
      ANEXĂ
      În partea 1 a anexei I la Regulamentul (UE) nr. 798/2008, rubrica aferentă Africii de Sud se înlocuiește cu următorul text:
      
         
                     Codul ISO și numele țării terțe sau al teritoriului
                  
                  
                     Codul țării terțe, al teritoriului, al zonei sau al compartimentului
                  
                  
                     Descrierea țării terțe, a teritoriului, a zonei sau a compartimentului
                  
                  
                     Certificat sanitar-veterinar
                  
                  
                     Condiții specifice
                  
                  
                     Condiții specifice
                  
                  
                     Situația supravegherii gripei aviare
                  
                  
                     Situația vaccinării împotriva gripei aviare
                  
                  
                     Situația combaterii infecțiilor cu salmonelă
                  
               
                     Model(e)
                  
                  
                     Garanții suplimentare
                  
                  
                     Data de închidere (1)
                  
                  
                     Data de deschidere (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     „ZA – Africa de Sud
                  
                  
                     ZA-0
                  
                  
                     Întreaga țară
                  
                  
                     SPF
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     EP, E
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     S4”
                  
               
                     BPR
                  
                  
                     I
                  
                  
                     P2
                  
                  
                     9.4.2011
                  
                  
                      
                  
                  
                     A
                  
                  
                      
                  
                  
                      
                  
               
                     DOR
                  
                  
                     II
                  
                  
                     P2
                  
                  
                     9.4.2011
                  
                  
                      
                  
                  
                      
                  
                  
                      
                  
               
                     HER
                  
                  
                     III
                  
                  
                     P2
                  
                  
                     9.4.2011
                  
                  
                      
                  
                  
                      
                  
                  
                      
                  
               
                     RAT
                  
                  
                     VII
                  
                  
                     H
                  
                  
                     9.4.2011
                  
                  
                     25.8.2015